stanford-oval/wikipedia huggingface dataset:
Geoff Smith (jääkiekkoilija)
Pelaajauran jälkeen

Smith on työskennellyt vuonna 1999 päättyneen jääkiekon pelaajauransa jälkeen ravintola-alalla. Hän on muun muassa johtanut Calico Jacks - ja Thirsty Dog -nimisiä ravintoloita Brittiläisessä Kolumbiassa, Kanadassa. Hän on omistanut myös Kamloopsin ulkopuolella sijaitsevan englannintäysverisiä kasvattavan maatilan.
Smith on toiminut myös jääkiekon juniorivalmentajana. Hän toimi vuosina 2008–2011 aiemmin pelaajana edustamansa WHL-seuran Kamloops Blazersin osa-aikaisena apuvalmentajana. Vuonna 2011 hänet palkattiin Kootenay International Junior Hockey Leaguessa (KIJHL) pelaavan Kamloops Stormin päävalmentajaksi.
Fredegunda

Kilperik I ja Fredegunda
Fredegunda (noin 545–597) oli Neustrian kuningatar ja Kilperik I:n puoliso.
Fredegunda oli mahdollisesti alun perin palvelijatar Kilperikin taloudessa, mutta hänen alkuperäänsä ei tunneta hyvin. Fredegundasta tuli aluksi kuninkaan rakastajatar ja myöhemmin myös yksi hänen vaimoistaan. Kilperik murhautti yhden vaimoistaan, Galsvintan, kun tämä halusi palata kotimaahansa. Gregorius Toursilainen kuitenkin kirjoitti Kilperikin rakastaneen sekä Fredegundaa että Galsvintaa. Galsvintan kuolema oli mahdollisesti yksi syy, joka johti merovingien sukusotaan, sillä Galsvintan sisar oli Austrasian kuningatar Brunhilde, joka vaati kostoa sisarensa surmasta.
Brunhilden puoliso, Austrasian kuningas Sigebert I, joka oli Kilperikin veli eri äidistä, hyökkäsi voitokkaasti Neustriaan, mutta hyvin alkanut valtaus päättyi, kun salamurhaajat surmasivat Sigebertin vuonna 575. Fredegundan oletettiin olevan salamurhan takana. Fredegunda yritti myös tapattaa Burgundin kuninkaan Guntramin, Kildebert II:n sekä Brunhilden. Merovingien vaiheista kertovan Historia Francorumin kirjoittajan Gregorius Toursilaisen mukaan Fredegunda olikin poikkeuksellisen murhanhimoinen ja julman säälimätön henkilö. On kuitenkin hyvin tunnettua, että Gregorius Toursilainen suosi kirjoituksissaan Austrasian hallitsijoita ja tarkoituksella mustamaalasi Fredegundaa ja Kilperikiä. Tämän vuoksi Toursilaisen kronikan kuvaukseen Fredegundasta tulee suhtautua kriittisesti.
Kilperik joutui salamurhan uhriksi vuonna 584, ja Fredegunda pakeni kolmikuisen poikansa Klotar II:n kanssa Pariisiin. He pääsivät Guntramin suojelukseen ja pysyivät turvassa Guntramin kuolemaan asti 592. Sen jälkeen Guntramin valtaistuimen perinyt Kildebert II, Brunhilden poika, hyökkäsi Klotaria ja Fredegundaa vastaan, mutta huonolla menestyksellä. Kildebert kuoli vaimonsa kanssa epämääräisissä olosuhteissa vuonna 595, ja sen jälkeen Fredegunda kävi poikansa kanssa valtataistelua Austrasian hallitsijoita vastaan kuolemaansa asti. Fredegunda kuoli Pariisissa 8. joulukuuta 597, ja kuusitoista vuotta myöhemmin hänen poikansa yhdisti Neustrian ja Austrasian yhdeksi valtakunnaksi isoisänsä Klotar I mallia seuraten.  Ainoa asia, josta Gregorius Toursilainen kirjoitti Fredegundasta positiivisesti, oli hänen äidinrakkautensa. Fredegunda suojelikin toistuvasta poikaansa ja tämän valtakuntaa Austrasian laajennuspyrkimyksiä vastaan.
Fredegundan hautamuistomerkki on Saint-Denis'n basilikassa Pariisissa.
Fränti

Fränti-nimisiä henkilöitä:
Aleksanteri Fränti (1881–1950), kansakoulunopettaja, toiminnanjohtaja ja kansanedustaja
Aslak Fränti (1916–1984), agronomi ja maanviljelysneuvos, Kainuun maatalouden kehittäjä, Aleksanteri Fräntin poika
Mikael Fränti (1944–2015), elokuvakriitikko ja kirjailija
Seppo Fränti, panttivanki Jolon panttivankikriisissä
Tommy Fränti, uutistenlukija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Georg Strobl

| Mitalit> Maa:  // Saksa.Miesten jääkiekko. Olympialaiset  | Mitalit> Maa:  // Saksa.Miesten jääkiekko. Olympialaiset  | Mitalit> Maa:  // Saksa.Miesten jääkiekko. Olympialaiset  | Maa:  // Saksa> Miesten jääkiekko. |
| --- | --- | --- | --- |
|  Pronssia | Lake Placid 1932 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Italia 1934 |  |  |
Georg Strobl (9. helmikuuta 1910 München – 10. toukokuuta 1991) oli saksalainen jääkiekkoilija, olympiamitalisti ja Euroopan mestari.
Strobl kuului Saksan miesten maajoukkueen kokoonpanoon sen saavuttaessa olympiapronssia Lake Placidissa 1932 ja MM-pronssia Italiassa 1934. Koska turnauksilla oli samanaikaisia eritasoisia arvoja, oli Lake Placidin olympiapronssi samalla MM-pronssi ja Italian-MM-kilpailujen pronssimitali myös Euroopan mestaruus. Vuoden 1933 MM-kilpailuissa Stroblin edustama Saksa sijoittui viidenneksi mutta oli eurooppalaisista maista kolmanneksi paras ja saavutti siten EM-pronssia. EM-pronssia Strobl saavutti myös Tšekkoslovakiasta 1938 ja Garmisch-Partenkirchenin talviolympialaisista 1936, missä Stroblin edustama Saksa sijoittui viidenneksi.
Aiheesta muualla

Georg Strobl Kansainvälinen olympiakomitea. (englanniksi)
Frédèric Petit

| Mitalit> Maa:   Ranska.Miesten jousiammunta. Olympialaiset  | Mitalit> Maa:   Ranska.Miesten jousiammunta. Olympialaiset  | Mitalit> Maa:   Ranska.Miesten jousiammunta. Olympialaiset  | Maa:   Ranska> Miesten jousiammunta. |
| --- | --- | --- | --- |
|  Pronssia | Pariisi 1900 | 33 m Au Cordon Doré |  |
|  Pronssia | Pariisi 1900 | 33 m Au Chapelet |  |
Frédèric Adolphe Petit (6. toukokuuta 1857 Carnières, Nord – 19. helmikuuta 1947 Caudry, Nord) oli ranskalainen jousiampuja ja olympiamitalisti. Hän osallistui Pariisin olympialaisiin 1900, joissa hän voitti pronssia sekä 33 metrin Au Cordon Dorésta että saman matkan Au Chapelet -kilpailusta.
Goudín metroasema

| Goudí> Γουδή |
| --- | --- |
 Goudín metroaseman rakennuspaikka.
 Ateenan metro 
Perustiedot
Metrolinjat:   Linja 4
Sijainti:  37°58′55″N, 23°46′12″E
Paikkakunta:  Zográfou, Keski-Ateena, Attika, Kreikka
Goudín metroasema (kreik. Γουδή eli Σταθμός Γουδή, Stathmós Goudí) on Ateenan metron rakenteilla oleva asema linjalla 4 (oranssi). Se on linjan itäinen pääteasema ja sijaitsee Zográfoun kaupungissa Ateenan itäpuolella lähellä kaupunkien rajaa. Nimensä asema on saanut Ateenan puolella sijaitsevasta Goudín kaupunginosasta.
Aseman lähellä sijaitsevat muun muassa Agía Sofían lastensairaala, Zográfoun kunnallinen stadion ja Pyhän Tuomaan (Ágios Thomás) kirkko. Seuraava asema etelään on Zográfou.
Aiheesta muualla

Kuvia tai muita tiedostoja aiheesta Goudín metroasema Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí
Fredrik Blom

Fredrik Blom
Fredrik Blom (1781–1853) oli ruotsalainen arkkitehti. Hän toimi professorina Taideakatemiassa ja suunnitteli merkittäviä rakennuksia uusklassiseen tyyliin, jonka merkittävimpiin edustajiin hänet luetaan.
Suunnittelutöitä

Göteborgin Pörssi
Carl Johans kyrka, Göteborg
Rosendalin linna, Tukholma
Amiralitetshuset, Tukholma (nykyinen ulkoasu)
Kastellet, Tukholma
Aiheesta muualla

Kuvia tai muita tiedostoja aiheesta Fredrik Blom Wikimedia Commonsissa
Foundation (televisiosarja)

| Foundation |
| --- | --- |
 Foundation
Tyyli:  scifi
Luoja(t):   David S. Goyer  Josh Friedman 
Pääosissa:   Jared Harris  Lee Pace  Lou Llobell  Leah Harvey  Laura Birn  Terrence Mann  Cassian Bilton 
Alkuperämaa:  Yhdysvallat
Alkuperäiskieli:  englanti
Verkko:  Apple TV+
Esitetty:  9. syyskuuta 2021 –
Tuotantokausia:  2
Tuotanto
Tuottaja(t):   David S. Goyer  David Ellison  Dana Goldberg  Bill Bost  Robyn Asimov  Marcy Ross  Josh Friedman  Cameron Welsh 
Vastaava(t) tuottaja(t):  
Ohjaaja(t):  
Käsikirjoittaja(t):  
Säveltäjä(t):   Bear McCreary 
Tuotantoyhtiö(t):   Phantom Four  Skydance Television 
Aiheesta muualla
IMDb 
Foundation on yhdysvaltalainen televisiosarja, joka perustuu Isaac Asimovin Säätiö-sarjaan. Sarjan ovat luoneet David S. Goyer ja Josh Friedman Apple TV+ -suoratoistopalvelulle. Ensimmäiset jaksot julkaistiin Apple TV+ -palvelussa 24. syyskuuta 2021.
Televisiosarjan pääosissa ovat Jared Harris, Lee Pace ja Lou Llobell. Laura Birn näyttelee androidi Eto Demerzeliä. Sarjasta on julkaistu kaksi tuotantokautta.
Näyttelijät

| 0 | 1 | 2 |
| --- | --- | --- |
|  Jared Harris  | … |  Hari Seldon   |
|  Lee Pace  | … |  Brother Day   |
|  Lou Llobell  | … |  Dr. Gaal Dornick   |
|  Alfred Enoch  | … |  Raych Seldon   |
|  Leah Harvey  | … |  Salvor Hardin   |
|  Laura Birn  | … |  Eto Demerzel   |
|  Terrence Mann  | … |  Brother Dusk   |
|  Cassian Bilton  | … |  Brother Dawn   |
Jaksot > 1. tuotantokausi

”The Emperor's Peace”
”Preparing to Live”
”The Mathematician's Ghost”
”Barbarians at the Gate”
”Upon Awakening”
”Death and the Maiden”
”Mysteries and Martyrs”
”The Missing Piece”
”The First Crisis”
”The Leap”
Jaksot > 2. tuotantokausi

”In Seldon's Shadow”
”A Glimpse of Darkness”
”Where the Stars Are Scattered Thinly”
”The Sighted and the Seen”
”Why the Gods Made Wine”
”A Necessary Death”
”The Last Empress”
”Long Ago, Not Far Away”
”Creation Myths”
George McAfee

George McAfee.
George Anderson McAfee (13. maaliskuuta 1918, Corbin, Kentucky – 4. maaliskuuta 2009) oli yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän opiskeli Dukessa ja aloitti NFL-uransa Chicago Bearsissa vuonna 1940.
McAfeen ura katkesi vuonna 1941, kun hän astui toisen maailmansodan vuoksi palvelukseen Yhdysvaltain laivastoon. Sodan jälkeen, vuonna 1945 hän palasi vanhaan joukkueeseensa Chicago Bearsiin, jossa pelasi aina vuoteen 1950. Hänet on nimetty NFL:n 1940-luvun All-Decade Teamiin.
Chicago Bears on jäädyttänyt McAfeen pelinumeron 5. Hänet valittiin sekä College Football Hall of Fameen (1961) että Pro Football Hall of Fameen (1966).
Gibb

Gibb on muun muassa seuraavien henkilöiden sukunimi:
Andy Gibb (1958–1988), brittiläinen laulaja, lauluntekijä ja näyttelijä
Barry Gibb (s. 1946), brittiläinen muusikko
Cynthia Gibb (s. 1963), yhdysvaltalainen näyttelijä
Maurice Gibb (1949–2003), brittiläinen muusikko
Robin Gibb (1949–2012), brittiläinen laulaja-lauluntekijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gibbons

Gibbons on muun muassa seuraavien henkilöiden sukunimi:
Beth Gibbons (s. 1965),  brittiläinen laulaja ja lauluntekijä
Billy Gibbons (s. 1949), yhdysvaltalainen kitaristi ja laulaja
Brian Gibbons (s. 1988), yhdysvaltalainen jääkiekkoilija
Cedric Gibbons (1893–1960), yhdysvaltalainen elokuvalavastaja
Dave Gibbons (s. 1949), brittiläinen sarjakuvapiirtäjä
Ian Gibbons (1952–2019), brittiläinen kosketinsoittaja
Jim Gibbons (s. 1944), yhdysvaltalainen republikaanisen puolueen poliitikko
Orlando Gibbons (1583–1625), brittiläinen säveltäjä ja urkuri
Sam Gibbons (1920–2012), yhdysvaltalainen demokraattisen puolueen poliitikko
Tex Gibbons (1907–1984), yhdysvaltalainen koripalloilija ja olympiavoittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
George Coyne

George Coyne vuonna 2011.
Isä George Coyne (19. tammikuuta 1933 – 11. helmikuuta 2020) oli yhdysvaltalainen jesuiittapappi ja tähtitieteilijä, joka oli 28 vuoden ajan Vatikaanin observatorion johtaja.
Coyne on tutkinut kuun pintarakennetta ja tähtien syntymistä. Hän on julkaissut yli sata tieteellistä artikkelia.
Coyne sanoi haastattelussa vuonna 2005, että älykäs suunnittelu ei ole tiedettä, vaikka sen kannattajat väittävät sen olevan. Coyne kannattaa evoluutioteoriaa ja uskoo sen olevan yhdistettävissä kristinuskon opetusten kanssa. Coynen erottaminen observatorion johdosta elokuussa 2006 on yhdistetty erimielisyyteen tästä aiheesta. Vatikaani ei ole ilmoittanut erottamisen syytä.
Vuonna 1991 löydetty asteroidi 14429 Coyne on nimetty George Coynen mukaan.
Aiheesta muualla

George Coyne PBS Faith and Reason
François Rude

| François Rude |
| --- | --- |

Henkilötiedot
Syntynyt: 4. tammikuuta 1784 Dijon
Kuollut: 3. marraskuuta 1855 (71 vuotta) Pariisi
François Rude (4. tammikuuta 1784 Dijon – 3. marraskuuta 1855 Pariisi) oli ranskalainen kuvanveistäjä.
Elämä ja ura

Rude työskenteli 16-vuotiaaksi asti isänsä ammatissa uuniseppänä, mutta vuonna 1809 hän lähti Dijonin taidekoulusta Pariisiin, jossa hänestä tuli Pierre Cartellier'n oppilas ja sai Prix de Rome -palkinnon vuonna 1812. Bourbon-restauraation jälkeen hän vetäytyi Brysseliin, jossa hän sai töitä arkkitehti Charles Van der Straetenilta, joka palkkasi hänet toteuttamaan yhdeksän reliefiä Tervurenin palatsiin. Hän palasi Pariisiin, jossa vuonna 1827 Sandaalinsa kiinnittävä Merkurius sai paljon huomiota. Hänen suuri menestyksensä ajoittuu kuitenkin vuoteen 1833, jolloin hän sai Kunnialegioonan ristin patsaasta, joka kuvaa napolilaista kalastajapoikaa, joka leikkii kilpikonnan kanssa, ja joka toi hänelle myös toimeksiannon Pariisin Riemukaaren ryhmästä, Depart des volontaires de 1792 ("Vapaaehtoisten lähtö"), jossa on voimakas isänmaallispateettinen innostus. Muista Ruden teoksista mainittakoon  Napoleon I:n patsas (1846), matemaatikko Gaspard Mongen patsas (1848), Jeanne d'Arc Luxembourgin puistossa (1852) sekä Hebe ja Jupiterin kotka, Rakkauden riemuvoitto ja Kristus ristillä, jotka kaikki esiteltiin Ruden kuoleman jälkeen Pariisin salongissa vuonna 1857.
Rude on 1800-luvun Ranskan suurimpia ja vaikutusvaltaisimpia mestareita, joka vapautti maansa kuvanveiston uusklassillisesta akateemisesta tyylittelystä ja toi sen sijaan maalauksellisen luonnonkäsittelyn.
Depart des volontaires
Hebe ja Jupiterin kotka
Napolilainen kalastajapoika leikkii kilpikonnan kanssa
Aiheesta muualla

Kuvia tai muita tiedostoja aiheesta François Rude Wikimedia Commonsissa
Ghazi Ghrayri

| 0 | 1 | 2 |
| --- | --- | --- |

Henkilötiedot
Syntymäaika: 
Syntymäpaikka: Tunisia
Valmennusura
2008–2009 2009–:  CS Sfaxien  Ajman Club
Ghazi Ghrayri on tunisialainen jalkapallovalmentaja, joka valmentaa arabiemiirikuntalaista Ajman Clubia.
Ura

Ghrayri valmensi menestyksekkäästi CS Sfaxienia kaudella 2008–2009 Tunisian cupin voittoon. Tunisian pääsarjassa joukkue sijoittui sen sijaan neljänneksi. Ghrayri jätti seuran kauden päätteeksi ja hänet palkattiin lokakuussa 2009 Ajman Clubin uudeksi päävalmentajaksi kaudella 2009–2010.
Ura > Meriitit

Tunisian cup: 2009
CAF Super Cup
Hopeaa: 2009
Fulgence Rabeony

Fulgence Rabeony (s. 21. marraskuuta 1945) on madagaskarilainen roomalaiskatolinen arkkipiispa. Hänet vihittiin jesuiittojen papiksi 7. elokuuta 1976 ja nimitettiin Toliaran hiippakunnan piispaksi 2. huhtikuuta 1990. Piispaksi vihkiminen seurasi 18. marraskuuta. Pääkonsekraattorina toimi Victor Razafimahatratra, jota avustivat Gilbert Ramanantoanina ja René Joseph Rakotondrabé.
Toliara korotettiin arkkihiippakunnaksi 3. joulukuuta 2003, ja Rabeony jatkoi sen johtamista arkkipiispana.
Galvaaninen kytkeytyminen

Galvaanisesti kytkeytyvät eli johtuvat häiriöt ovat sähköisten häiriöiden tyyppi, jossa häiriö kytkeytyy piirin fyysisiä reittejä kuten johtimia pitkin.
Eromuotoiset ja yhteismuotoiset häiriöt

Johtuvat häiriöt voidaan jakaa kytkeytymistavan mukaan eromuotoisiin (engl. differential mode) ja yhteismuotoisiin (engl. common mode) häiriöihin.
Eromuotoiset ja yhteismuotoiset häiriöt > Eromuotoiset häiriöt

Eromuotoinen häiriö kytkeytyy piiriin samalla lailla kuin piirin hyötysignaalikin samoja fyysisiä reittejä pitkin. Eromuotoinen häiriö voidaan mitata johtimien välisenä virtana tai jännitteenä. Häiriölähde voi olla esimerkiksi PC-tietokoneen hakkuriteholähde, joka muuntaessaan verkkojännitteen tietokoneelle sopivaksi kehittää nopeita transienttipiikkejä, jotka johtuvat muunnetun jännitteen mukana häiriten sähköä käyttäviä tietokoneen osia.
Eromuotoiset ja yhteismuotoiset häiriöt > Yhteismuotoiset häiriöt

Yhteismuotoinen häiriö kytkeytyy piiriin siten, että sillä on ainakin yksi kytkeytymistie joka ei ole signaalitie. Yhteismuotoinen häiriö voidaan mitata samanvaiheisena virtana tai jännitteenä signaalijohtimien ja maan välillä. Yhteismuotoinen häiriö etenee signaalijohtimissa samanvaiheisena eikä suoraan aiheuta johtimiin jännite-eroa, joten se ei yleensä ole välttämättä haitallinen. Käytännön johtimet eivät kuitenkaan ole täysin ideaalisia, joten häiriö voi muuttua eromuotoiseksi esimerkiksi epäsymmetrian tai ylimääräisten kytkeytymisteiden vaikutuksesta. Yhteismuotoista häiriötä voidaan vaimentaa kasvattamalla kytkentätien impedanssia.
Yleisimmät syyt

Yleisimmin galvaaninen kytkeytyminen tapahtuu yhteisen maadoituksen tai tehonsyötön kautta. Myös sähkö- ja magneettikenttien aiheuttamien häiriöiden lopullinen muoto on yleensä johtuva häiriö. Varsinkin maadoitus aiheuttaa usein ongelmia, kun monta laitetta tai piiriä on kytketty samaan maahan. Koska maajohtimella on aina impedanssia, yhteistä maata käyttävien laitteiden ja piirien virrat vaikuttavat toisiinsa.
Häiriöiden vähentäminen

Eromuotoisia häiriöitä voidaan estää suotimilla, mikäli häiriötaajuus on eri taajuudella kuin hyötysignaali. Toinen tapa on käyttää galvaanista erotusta, jossa johtava yhteys katkaistaan esimerkiksi muuntajan avulla. Sähköturvallisuuden kannalta tehty suojaerotus ei kuitenkaan estä häiriöiden siirtymistä esimerkiksi kapasitiivisesti. Pitkät johdot vastaanottavat häiriöitä helpoimmin, joten on hyödyllistä käyttää mahdollisimman lyhyitä johtoja. Maadoitusta tehtäessä on merkittävää valita mahdollisimman häiriötön maataso ja välttää yhdistämästä useiden eri piirien maadoituksia johtuvien häiriöiden estämiseksi. Yhteismuotoisia häiriöitä voi estää esimerkiksi liittämällä jokaiseen johtimeen ferriitti, jolloin häiriösignaali voidaan suodattaa vaikuttamatta hyötysignaalin kulkuun. Korkeataajuista häiriövirtaa voidaan vähentää tehonsiirron johtimissa käyttämällä kuristinta, jossa virran meno- ja paluujohtimet on käämitty saman sydämen ympärille. Kuristimessa eromuotoisen virran magneettivuot kumoavat toisensa, joten induktanssi on pieni. Yhteismuotoisten virtojen magneettivuot sen sijaan vahvistavat toisiaan, jolloin induktanssi, ja siten myös impedanssi, on suurempi. On myös kehitetty kuristimia, joiden rakenne sallii osan magneettivuosta vuotaa ulkopuolelle. Tällöin voidaan suodattaa myös eromuotoisia häiriöitä.
Ero- ja yhteismuotoisen häiriön kytkeytyminen
Kuristimen toiminta yhteismuotoiselle häiriölle.
Ghatarian

| ”Ghatarian” Circle |
| --- | --- | --- |

Singlen tiedot
 Äänitetty : marraskuu 1994
 Julkaistu: 1995
 Formaatti: 7"
 Tyylilaji: krautrock, progressiivinen rock
 Levy-yhtiö: Fourth Dimension Records
Circlen muut singlet
| ”Crawatt” 1993 | ”Ghatarian” 1995 | ”Kitin” 1996 |
Ghatarian on vuonna 1995 ilmestynyt Circlen single, jonka julkaisi brittiläinen Fourth Dimension Records.
Muusikot

Teemu Elo – kitara, laulu
Jussi Lehtisalo – kitara, laulu
Maukka Päivistö – basso
Juha Ahtiainen – rummut
Petri Hagner – kosketinsoittimet
Kappaleet

Gregorinum Valerii – 6.01
Fern – 11.34
Gibbon Wakefield

| Gibbon Wakefield |
| --- | --- |

Henkilötiedot
Syntynyt: 20. maaliskuuta 1796 Lontoo, Englanti
Kuollut: 16. toukokuuta 1862 (66 vuotta) Wellington, Uusi-Seelanti
Puoliso:  Eliza Anne Frances Pattle
Lapset:  Susan Priscilla Edward Jerningham
Edward Gibbon Wakefield (20. maaliskuuta 1796 Lontoo, Englanti – 16. toukokuuta 1862 Wellington, Uusi-Seelanti) oli brittiläinen siirtomaapoliitikko. Julkaisuissaan hän ajoi siirtomaiden itsenäistymistä. Vuonna 1839 hän lähetti omasta aloitteestaan Uuteen-Seelantiin Cookinsalmen rannalle Port Nicholsoniin 1200 siirtolaista. Vuosina 1839–1849 hän toimi New Zealand Companyn johtajana ja vaikutti merkittävästi Uuden-Seelannin siirtolaisasutusjärjestelyihin. Australiassa hän määräsi, ettei maata enää jaettaisi siirtolaisille vaan näiden pitäisi maksaa siitä Hän toimi myös lordi Durhamin sihteerinä. Vuonna 1853 Wakefield siirtyi Uuteen-Seelantiin, mistä lähtien hän oli jonkin aikaa Uuden-Seelannin vaikutusvaltaisin henkilö.
GD Racing

GD Racing on italialainen pikkuformulatalli. Talli on kilpaillut World Series by Nissan sarjassa vuosina 2001-2004 ja Formula Renault 3.5 sarjassa vuosina 2005-2007 vaihtelevalla menestyksellä.
GEO

Wikisanakirjassa on tähän liittyvä sananselitys: .
Geo ja GEO voivat tarkoittaa ainakin seuraavia:
GEO, Georgian maakoodi
Geo, kansainvälinen aikakauslehti
GEO, IATA-koodi Cheddi Jaganin kansainväliselle lentokentälle Guyanassa
geostationaarinen rata (engl. Geostationary Earth Orbit, GEO), Maan kiertorata
geo-etuliite voi viitata moniin Maahan liittyviin asioihin (geologia, geoterminen jne.).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”GEO”, voi hakea sivunnimihaulla, laajalla sivunnimihaulla tai tekstihaulla.
Eero Lehtinen

Eero Lehtinen -nimisiä henkilöitä ovat:
Eero Lehtinen (1911–2007), suomalainen piispa
Eero Lehtinen (s. 1985), suomalainen koripalloilija
Eero Lehtinen, Nikolai Blad (s. 1963), suomalainen laulaja, lauluntekijä ja kitaristi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eero Lehtinen”, voi hakea sivunnimihaulla, laajalla sivunnimihaulla tai tekstihaulla.
Ghost in the Shell

| Ghost in the Shell |
| --- | --- |
攻殻機動隊   (Kōkaku kidōtai)
Genre: tieteisfiktio, kyberpunk 
Manga
Tekijä: Masamune Shirow
Julkaisija:  Kodansha
Sarjajulkaisulehti:  Young Magazine
Ensimmäinen painatus: 1989 – 1991
Kirjojen lukumäärä: 1 
Manga: Man/Machine Interface
Tekijä: Masamune Shirow
Julkaisija:  Kodansha
Sarjajulkaisulehti:  Young Magazine
Ensimmäinen painatus: 1997 – 1997
Kirjojen lukumäärä: 1 
Ghost in the Shell (jap. 攻殻機動隊, Kōkaku kidōtai) on Masamune Shirow'n luoma manga. Se ilmestyi vuosina 1989–1991 ja sai jatko-osan Man/Machine Interface vuodesta 1997 alkaen.
Sarjakuvan pohjalta on tehty myös elokuvia ja televisiosarjoja:
Ghost in the Shell – aaveääni
Ghost in the Shell 2: Innocence
Ghost in the Shell: Stand Alone Complex
Ghost in the Shell: Stand Alone Complex 2nd GIG
Ghost in the Shell: Stand Alone Complex: Solid State Society
Ghost in the Shell: Arise Alternative Architecture
Ghost in the Shell: Arise
Ghost In The Shell: The New Movie
Vuonna 2017 sai ensi-iltansa näytelty elokuva, jonka pääosaa esittää Scarlett Johansson.
Mangan pohjalta on myös tehty useita videopelejä.
Aiheesta muualla

Kuvia tai muita tiedostoja aiheesta Ghost in the Shell Wikimedia Commonsissa
Ghost in the Shell (manga)  Anime News Networkissa (englanniksi)
Ghost in the Shell 2: Man-Machine Interface (manga)  Anime News Networkissa (englanniksi)